[สถานที่ตั้ง/การเดินทาง]
ตั้งอยู่ในโรงแรมอมารี เรสซิเดนซ์ สามารถขับรถเข้าไปจอดด้านในโรงแรมด้านหลังและเดินเข้าทางปรัตูด้านหลังร้านได้เลย

[บรรยากาศในร้าน]
ภายใยร้านตกแต่งน่ารัก มีที่นั่งแบบโซฟาสำหรับนั่งทานแบบชิวๆ และแบบเก้าอี้นั่งทานข้าวกันสบายๆ เปิดประตูเข้ามาในร้านเจอโต๊ะตรงกลางร้านมีขนมวางไว้เต็มไปหมด ด้านข้างก็มีตู้เค้กสามารถมาเลือกชนมจากตรงนี้ให้ไปเสิร์ฟที่โต๊ะได้เลย

[การบริการ]
พนักงานบริการดีค่ะ ขออะไรเพิ่มไม่มีบ่น เสิร์ฟอาหารเร็ว รอไม่นาน

[คุณภาพ/รสชาติ อาหาร]
โดยรวมอาหารรสชาติปานกลาง ไม่ได้ถึงกับอร่อยเวอร์เท่าไหร่ ขนมบางอย่างอร่อย บางอย่างหน้าตาดูดีแต่รสชาติทำให้ผิดหวัง

เมนูที่สั่ง

- Spaghetti Ebiko Spicy (250฿)
จานนี้ของเพื่อนสั่งเลยไม่ได้ลองชิม แต่น่าตาหน้าทานทีเดียว เพื่อนบอกว่าอร่อยค่ะ

- Spaghetti Carbonara (200฿)
สปาเก็ตตี้คาโบนาร่ามาแบบเข้มข้นไปด้วยครีมมากๆ ชีสเน้นๆ ออกรสหวาน จานใหญ่มากตอนทานคำแรกๆก็อร่อยดีอยู่ แต่ทานไปเรื่อยๆเริ่มจะเลี่ยน แนะนำให้แบ่งกันทานหลายคนจะเหมาะกว่า

- Salmon Steak (360฿)
สเต็กแซลมอน เสิร์ฟพร้อมมันบดและผักโขม ราดด้วยซอสครีมมะนาว ปลาเนื้อแน่นสดแต่ย่างมาแห้งไปหน่อยเลยรู้สึกว่ามันด้านๆ ทานไปเรื่อยๆเริ่มฝืดคอ

- Kurobuta Steak (340฿)
สเต็กหมุคุโรบูตะ เสิร์ฟพร้อมมันบดและหน่อไม้ฝรั่ง ราดด้วยซอสเห็ด จานนี้ของเพื่อนสั่งอีกเช่นกันไม่ได้ลองชิม แต่เพื่อนบอกว่าอร่อยผ่านค่ะ

- Banana Pie (120฿)
ตัวนี้เป็นตัวแนะนำของทางร้านเลยลองสั่งมาทาน ด้านล่างเป็นโอรีโอ และรองด้วยกล้วยและครีมชีส โปะด้านบนด้วยครีม ทานได้เรื่อยๆไม่เลี่ยน แต่ดันมีตัวอื่นที่อร่อยกว่าที่ร้านแนะนำคือตัวถัดไปที่จะรีวิวค่ะ

- Red Velvet Cheese (140฿)
วันที่มาทานเป็นช่วงที่ร้านไหนจะต้องมีเมนู Red Velvet มาเป็นเมนูพิเศษ ไม่แน่ใจว่าตัวนี้มีอยู่ตลอดหรือเปล่า แต่อร่อยมากๆ หวานกำลังดีตัดกับสตอเบอรี่รสเปรี้ยวด้านบน อร่อยมากๆ 

- Scone (50฿)
ผิดหวังกับสโคนของที่นี่มาก เห็นจัดโชว์ใส่กล่องไว้น่าทานมากๆ มีหลายรสให้เลือกให้อีก สั่งมาลอง 3 รส เนยช็อกโกแลต และชาเขียว ไม่ผ่านซักรสและทานไม่หมด ตอนหลังเกี่ยงกันกินสุดท้ายเลยทิ้งไว้

ราคานี้ยังไม่รวม Vat 7% และ Service charge 10% ค่ะ